|  |  |
| --- | --- |
| **LATVIJAS**  **STANDARTS** | **STANDARTIZĀCIJAS TEHNISKĀ KOMITEJA**  **LVS/STK 57 “Tipveida līgumi būvniecībā”** |

**PROTOKOLS**

Nr. 02/2016

**07.06.2016.**, plkst. 15:05

Rīga, K. Valdemāra iela 157, 321.telpa

**Sēdes dalībnieki:**

|  |  |  |
| --- | --- | --- |
| Ilvija | Boreiko | A/S „Latvenergo” |
| Jānis | Uzulēns | Biedrība "Buiding Design and Construction Concil" |
| Baiba | Fromane | Biedrība “Latvijas Būvuzņēmēju partnerība” |
| Olga | Geitus-Eitvina | Biedrība “Latvijas Būvuzņēmēju partnerība” |
| Pēteris | Druķis | Būvniecības valsts kontroles birojs |
| Dainis | Matulis | Būvniecības valsts kontroles birojs |
| Renārs | Špade | Ekonomikas ministrija |
| Evija | Mugina | Iepirkumu uzraudzības birojs |
| Viktors | Valgums | Latvijas Arhitektu savienība |
| Normunds | Grinbergs | Latvijas būvnieku asociācija |
| Oskars | Zivtiņš | Latvijas Inženierkonsultantu asociācija |
| Vilnis | Birznieks | Latvijas Tirdzniecības un rūpniecības kamera |
| Māris | Jurēvičs | Latvijas Tirdzniecības un rūpniecības kamera |
| Andrejs | Magaznieks | Latvijas Tirdzniecības un rūpniecības kamera |
| Māris | Zamovskis | Patērētāju tiesību aizsardzības centrs |
| Daina | Sproģe | SIA "Standartizācijas, akrediātcijas un metroloģijas centrs" |
| Aiva | Kukule | SIA "Standartizācijas, akrediātcijas un metroloģijas centrs" |
| Daina | Misiņa | VAS “Valsts nekustamie īpašumi” |
| Eduards | Upenieks | VAS “Valsts nekustamie īpašumi” |

Sēdi vada: **Pēteris Druķis**, Būvniecības valsts kontroles biroja direktors.

Protokolē: **Aiva Kukule**, LVS standartizācijas inženiere, LVS/STK koordinatore.

**Sēdes darba kārtība:**

1. LVS/STK nolikuma apstiprināšana.

2. LVS/STK nosaukuma un darbības jomas apstiprināšana.

3. Iepriekšējās sēdes protokola apstiprināšana.

4. LVS/STK vadības vēlēšanas (priekšsēdētājs, vietnieks, sekretārs).

5. LVS/STK darba plāns 2016. gadam.

6. Standartizācija Latvijā un Eiropā.

7. Dažādi.

**Sēdes norise:**

Apstiprina sēdes darba kārtību.

**1. LVS/STK nolikuma apstiprināšana.**

Sēdes dalībnieki izskata LVS/STK nolikuma projektu.

1) Sēdes dalībnieki izskata IUB priekšlikumu grozīt nolikuma 3.1.apakšpunktu šādā redakcijā:

„3.1. STK sastāv no dalīborganizācijām (juridiskām personām), kuras veic saimniecisko vai zinātnisko darbību STK darbības sfērā, sabiedriskajām organizācijām un valsts pārvaldes iestādēm.”

Balsojuma rezultāti par grozījumu nolikuma 3.1.apakšpunktā:

**Par – 11, pret – 1, atturas – 0**

2) Sēdes dalībnieki izskata priekšlikumu grozīt nolikuma 3.6.apakšpunktu šādā redakcijā:

„3.6. STK sēdēs tiek uzskatītas par lemttiesīgām, ja tajās piedalās ne mazāk kā 50% STK balsstiesīgo locekļu. Gadījumos, ja divas reizes pēc kārtas neizdodas sasaukt STK balsstiesīgo sēdes ar vismaz 50% STK balsstiesīgo locekļu klātbūtni, trešā sēde būs lemttiesīga, piedaloties STK koordinatoram un vismaz diviem (trīs) STK locekļiem.”

Balsojuma rezultāti par grozījumu nolikuma projekta 3.6.apakšpunktā:

**Par – 11, pret – 0, atturas - 1**

3) Sēdes dalībnieki balso par nolikuma apstiprināšanu.

Balsojuma rezultāti par LVS/STK komitejas nolikuma apstiprināšanu:

**Par – 12, pret – 0, atturas - 0**

**Nolemts:** apstiprināt LVS/STK komitejas nolikumu jaunā redakcijā, ņemot vērā atbalstītos grozījumus.

**2. LVS/STK nosaukuma un darbības jomas apstiprināšana.**

Sēdes dalībnieki ierosina divus iespējamos LVS/STK 57 nosaukumus:

* LVS/STK 57 “Tipveida līgumi būvniecībā”;
* LVS/STK 57 “Līgumi būvniecībā”.

Balsojuma rezultāti par LVS/STK 57 “Tipveida līgumi būvniecībā” nosaukuma variantu:

**Par – 8, pret – 2, atturas – 2**

**Nolemts:** 1) atbalstīt LVS/STK 57 “Tipveida līgumi būvniecībā” nosaukuma variantu;

2) ņemot vērā balsojuma rezultātus par nosaukuma pirmo variantu, par otro variantu - LVS/STK 57 “Līgumi būvniecībā” – balsojumu neveikt.

Turpinājumā izskata ierosinājumu par komitejas darbības jomas nosaukumu - „Būvniecības tipveida līgumu standartu izstrāde būvju projektēšanai, būvdarbiem un uzturēšanai”.

Balsojuma rezultāti:

**Par - 11, pret – 0, atturas - 1**

**Nolemts**: Apstiprināt komitejas dibināšanas pieteikumā norādīto komitejas darbības jomu - „Būvniecības tipveida līgumu standartu izstrāde būvju projektēšanai, būvdarbiem un uzturēšanai”.

**3. Iepriekšējās sēdes protokola apstiprināšana.**

Sēdes dalībnieki izskata iepriekšējās sēdes protokolu. LTRK ierosina precizējumu protokola projektā un lūdz izteikt tekstu šādā redakcijā „[LTRK] *Pauž viedokli, ka turpinot darboties ar FIDIC, vietējais uzņēmējs nekad nebūs konkurētspējīgs ārējos tirgos*”.

**Nolemts:** 1) veikt protokola teksta precizējumu atbilstoši LTRK izteiktajam ierosinājumam;

2) apstiprināt iepriekšējās sēdes protokolu.

**4. LVS/STK vadības vēlēšanas (priekšsēdētājs, vietnieks, sekretārs).**

Sēdes dalībnieki ievēl LVS/STK 57 priekšsēdētāju un priekšsēdētāja vietnieku.

Balsojuma rezultāti par komitejas priekšsēdētāja amata kandidātu Jāni Uzulēnu:

**Par – 8, pret – 0, atturas – 4**

Balsojuma rezultāti par komitejas priekšsēdētāja vietnieka amata kandidātu Viktoru Valgumu:

**Par – 9, pret – 0, atturas – 3**

**Nolemts:** 1)apstiprināt Jāni Uzulēnu par LVS/STK 57 komitejas priekšsēdētāju;

2) apstiprināt Viktoru Valgumu par LVS/STK 57 komitejas priekšsēdētāja vietnieku.

**5. LVS/STK darba plāns 2016. gadam.**

Jautājums netiek izskatīts.

**Nolemts:** LVS/STK darba plānu 2016. gadam izskatīt nākamajā sēdē.

**6. Standartizācija Latvijā un Eiropā.**

Standartizācijas nodaļas vadītāja Daina Sproģe iepazīstina klātesošos ar standartizācijas sistēmu un standartu izstrādes un reģistrēšanas kārtību.

**Nolemts:** Pieņemt informāciju zināšanai.

**7. Dažādi.**

Nākamā sēde tiks sasaukta pēc LVS/STK 57 priekšsēdētāja Jāņa Uzulēna uzaicinājuma.

**Sēde tiek slēgta:** plkst. 16:45.

Sēdes vadītājs: P. Druķis

P. Druķis 67013302 peteris.drukis@bvkb.gov.lv